નવી દિલ્‍હી તા.૧ર : ભૌતિક અને ખગોળ વિજ્ઞાન માટે આંતરરાષ્‍ટ્રીય વૈજ્ઞાનિકોએ એક મહત્‍વની શોધ કરી છે. વૈજ્ઞાનિકોના જણાવ્‍યા પ્રમાણે તેઓ આખરે ગુરૂત્‍વાકર્ષી તરંગોની ભાળ મેળવી લીધી છે કે જેની ભવિષ્‍યવાણી વિશ્વ પ્રસિધ્‍ધ વૈજ્ઞાનિક આલ્‍બર્ટ આઇનસ્‍ટાઇને કરી હતી. એક સદી પહેલા આ વૈજ્ઞાનિકે અંતરિક્ષમાં જે ગુરૂત્‍વાકર્ષણ લહેરોની ભવિષ્‍યવાણી કરી હતી તેને વૈજ્ઞાનિકોએ શોધી કાઢી છે. વૈજ્ઞાનિકોએ આ અંગેની જાહેરાત બુધવારે કરી હતી અને આ સફળતાની ખુશીની તુલના ગેલીલીયો દ્વારા ટેલીસ્‍કોપથી પહેલી વખત ગ્રહો જોવા મળ્‍યા તેની સાથે કરી હતી.